కె.కె.రంగనాథాచార్యులు

thumb|కె.కె.రంగనాథాచార్యులు
కె.కె.రంగనాథాచార్యులు (కేకేఆర్‌) సాహితీ చరిత్రకారుడు, భాషావేత్త. కేంద్రీయ విశ్వవిద్యాలయం, హైదరాబాదులో ఆచార్యులుగా, డీన్‌గా పని చేసారు. ఆంధ్ర సారస్వత పరిషత్తు ప్రాచ్య కళాశాలకు ప్రిన్సిపాల్‌గా, ప్రధాన కార్యదర్శిగా సేవలందించారు.

 కెరీర్ 

కె. కె. ఆర్ పూర్తి పేరు కోయిల్ కందాడై రంగనాథాచార్యులు. వీరు 1941 జూన్‌14న తూర్పుగోదావరి జిల్లా రావులపాలెంలో జన్మించారు. హైదరాబాద్‌లోని సీతారాంబాగ్‌ దేవాలయ ఆవరణలో ఆయన పెరిగారు. రంగనాథాచార్యులు తెలుగు, సంస్కృతం, భాషాశాస్త్రాలలో ఎం.ఎ. చేశారు.  భాషాశాస్త్రంలో ఉస్మానియా యూనివర్సిటీ నుంచి  పి.హెచ్.డి చేసి డాక్టరేట్‌ పొందారు. కెరీర్ మొదట్లో నాంపల్లిలోని ఓ హైస్కూల్‌లో ఉపాధ్యాయుడిగా పనిచేసారు. తరువాత 1967 నుంచి 1987 వరకు ఆంధ్ర సారస్వత పరిషత్తు ప్రాచ్య కళాశాలలో అధ్యాపకుడిగా పని చేసారు. అధ్యాపకుడిగా, ప్రధానాచార్యుడిగా, పరిషత్తు ప్రధాన కార్యదర్శిగా సేవలందించారు. ఆంధ్ర సారస్వత పరిషత్తు పక్షాన ‘సారస్వత వేదిక’ పేరుతో ఆధునిక సాహిత్యంలో వివిధ అంశాలపై పలు సదస్సులు నిర్వహించి చర్చలను పుస్తకరూపంలో తీసుకొచ్చారు. హైదరాబాదు కేంద్రీయ విశ్వవిద్యాలయంలో ఆచార్యులుగా, డీన్‌గా పని చేసి 2003లో ఉద్యోగ విరమణ చేశారు.

రచనలు
 ఆధునిక తెలుగు సాహిత్యంలో విభిన్నధోరణులుడిజిటల్ లైబ్రరీ ఆఫ్ ఇండియాలో ఆధునిక తెలుగు సాహిత్యంలో విభిన్న ధోరణులు పుస్తకప్రతి
 తెలుగు సాహిత్యం చారిత్రక భూమిక
 తెలుగులో తొలి సమాజ కవులు
 తెలుగు సాహిత్య వికాసం
 నూరేళ్ల తెలుగునాడుడిజిటల్ లైబ్రరీ ఆఫ్ ఇండియాలో నూరేళ్ల తెలుగునాడు పుస్తకప్రతి
 రాచకొండ విశ్వనాథశాస్త్రిడిజిటల్ లైబ్రరీ ఆఫ్ ఇండియాలో రాచకొండ విశ్వనాథశాస్త్రి
 తెలుగు సాహిత్యం మరో చూపు
 తెలుగు సాహిత్యం వచన రచనా పరిచయం
 చందు మీనన్ (అనువాదం. మూలం: టి.సి.శంకర మీనన్)డిజిటల్ లైబ్రరీ ఆఫ్ ఇండియాలో చందు మీనన్ పుస్తకప్రతి
 తొలినాటి తెలుగు కథానికలుః మొదటినుంచి 1930 వరకు తెలుగు కథానికల పరిశీలన

 మరణం 
80 ఏళ్ళ వయసులో ఆచార్య  కొవెల్‌ కందాళై రంగనాథాచార్యులు(కేకేఆర్‌) కొవిడ్‌తో పోరాడుతూ హైదరాబాద్‌లో 2021 మే 15న తుదిశ్వాస విడిచారు. ఆయనకు భార్య  ఊర్మిళ, కుమారుడు సుమన్‌, కుమార్తె సలిల ఉన్నారు.

మూలాలు

వర్గం:తెలుగు రచయితలు
వర్గం:తెలుగు ఆచార్యులు